Source: https://beta.e-justice.europa.eu/376/HU/european_enforcement_order?POLAND&member=1
Timestamp: 2020-07-05 13:36:08+00:00

Document:
– Kijavítási eljárás: a polgári perrendtartás 361. cikkével együtt értelmezett 350. cikke szerinti kijavítás.
„350. cikk (1) bekezdés: A bíróság hivatalból kijavíthatja az ítéletben foglalt valamennyi pontatlanságot, átírási vagy számítási hibát, valamint más nyilvánvaló tévedést.
(2) bekezdés: A bíróság a kijavításról zárt ülésen határozhat; ilyen esetben feljegyzésben jelzi a kijavítást az eredeti ítéleten, valamint ha a felek úgy kívánják, a részükre átadott kivonatokon is. Minden további másolatot és kivonatot a kijavítás tárgyában hozott határozat figyelembe vételével kell kiadni.
(3) bekezdés: Amennyiben az ügy másodfokú bíróság előtt folyamatban van, e bíróság szintén hivatalból kijavíthatja az elsőfokú bíróság ítéletét.
361. cikk: Ha a polgári perrendtartás másképp nem rendelkezik, az ítéletekre vonatkozó rendelkezések a végzésekre is megfelelően alkalmazandók.”
13. cikk (2) bekezdés: Eltérő különleges rendelkezés hiányában a peres eljárásokra vonatkozó rendelkezések megfelelően alkalmazandók a polgári perrendtartásban szabályozott más típusú eljárásokra is.
Az európai végrehajtható okiratra vonatkozó tanúsítvány bírósági határozat formájában kerül kibocsátásra a polgári perrendtartás 7951. cikkében foglalt eljárás szerint.
– A polgári perrendtartás 7954. cikke szerinti visszavonási eljárás.
„7954. cikk (1) bekezdés: Amennyiben olyan okok merülnek fel, melyek alapján külön rendelkezések értelmében az európai végrehajtható okiratra vonatkozó tanúsítványt vissza kell vonni, a tanúsítványt kiállító bíróság az adós kérelmére azt visszavonja.
(2) bekezdés: A kérelmet attól a naptól számított egy hónapon belül kell benyújtani, amikor az adós a tanúsítvány kiállításáról hozott határozatot kézhez vette.
(3) bekezdés: Amennyiben a kérelmet nem a külön rendelkezésekben említett formanyomtatványon nyújtják be, úgy meg kell felelnie az írásbeli beadványokra vonatkozó követelményeknek, és meg kell jelölni benne a kérelem indokát.
(4) bekezdés: A bíróság a határozat visszavonása előtt a hitelezőt meghallgatja.
(5) bekezdés: Az európai végrehajtható okiratra vonatkozó tanúsítvány visszavonására vonatkozó határozattal szemben jogorvoslatnak van helye.”
Az európai végrehajtható okirat visszavonása iránti kérelem illetéke 50 PLN.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság